laion/Wikipedia-Exotic huggingface dataset:
יחסי אינדונזיה–טורקיה

יחסי אינדונזיה–טורקיה (באינדונזית: Hubungan Indonesia dengan Turki, בטורקית: Endonezya-Türkiye ilişkileri) הם היחסים הדיפלומטיים בין רפובליקת אינדונזיה ובין הרפובליקה הטורקית. היחסים בין האינדונזיה לטורקיה הם יחסים היסטוריים שהחלו עוד במאה ה-12, כאשר חכמי האסלאם הטורקים שביקרו באינדונזיה באותה תקופה, מילאו תפקיד חשוב בהתפשטות האסלאם באזור. כיום, אינדונזיה היא המדינה המוסלמית המאוכלסת ביותר בעולם. טורקיה הייתה אחת מהמדינות הראשונות שהכירו באינדונזיה ב-1949. השגרירות הטורקית בג'קרטה נפתחה ב-10 באפריל 1957. מאז 2004, היחסים בין המדינות התפתחו ונשארו טובים. בשנת 2011, המדינות העלו את יחסיהן לשותפות אסטרטגית. טורקיה ואינדונזיה משתפות פעולה במספר ארגונים בינלאומיים כולל האו"ם. כמו כן, טורקיה נטלה חלק פעיל באיגוד מדינות דרום-מזרח אסיה. אוכלוסיית האינדונזים בטורקיה מוערכת בכ-2,400 אינדונזים. לעומת זאת, אוכלוסיית הטורקים באינדונזיה מוערכת בכ-400 טורקים. בשנים 2017-2018, טורקיה סיפקה 65 מלגות לסטודנטים באינדונזיה. בשנת 2016, שווי הסחורה שיוצאה מאינדונזיה לטורקיה הייתה 1.49 מיליארד דולר אמריקאי והיא כללה חוטים סינתטיים, שמן דקלים, קוקוס, מרגרינה, גומי, סבון ועוד. באותה שנה, שווי הסחורה שיוצאה מטורקיה לאינדונזיה הייתה 386 מיליון דולר אמריקאי והיא כללה לוחות בקרה חשמליים, קמח חיטה, טבק מעובד ועוד. בשנת 2015, שווי הסחורה שיוצאה מאינדונזיה לטורקיה הייתה 1.59 מיליארד דולר אמריקאי והיא כללה גומי, לוחות בקרה חשמליים, נייר מצופה, כותנה גולמית ועוד. באותה שנה, שווי הסחורה שיוצאה מטורקיה לאינדונזיה הייתה 192 מיליון דולר אמריקאי והיא כללה טבק מעובד, שסתומים, טלפונים ועוד. טורקיה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת בטורקיה על ידי שגרירות שהיא מחזיקה באנקרה, בירת טורקיה. מדיה וקבצים בנושא יחסי אינדונזיה–טורקיה בוויקישיתוף יחסי אינדונזיה-טורקיה, באתר משרד החוץ הטורקי Products that Indonesia exports to Turkey (2016), The Observatory of Economic Complexity (באנגלית) (ארכיון) Products that Indonesia imports from Turkey (2016), The Observatory of Economic Complexity (באנגלית) (ארכיון) Products that Indonesia exports to Turkey (2015), The Observatory of Economic Complexity (באנגלית) (ארכיון) Products that Indonesia imports from Turkey (2015), The Observatory of Economic Complexity (באנגלית) (ארכיון) "Embassy of turkey in Indonesia - Embassy WorldWide". Embassy WorldWide (באנגלית בריטית). נבדק ב-2018-05-22. "Embassy of the Republic of Indonesia in Ankara, Turkey - Embassy WorldWide". Embassy WorldWide (באנגלית בריטית). נבדק ב-2018-05-22.
Henipavirus

Henipavirus הוא שמו של נגיף RNA ממשפחת Paramyxoviridae המתאפיינים בגנום ארוך. לו חמישה מינים: Cedar henipavirus Ghanaian bat henipavirus נגיף הנדרה Hendra henipavirus Mojiang henipavirus Nipah henipavirus - ניפה (בקיצור NIV) קטלני, אשר נפוץ בדרום-מזרח אסיה. הנגיפים חיים בעטלפי פירות (שועל-מעופף ומספר מיני עטלפים אוכלי חרקים). הנגיף נקרא על שמו של המקום, שבו הוא התגלה, בקמפונג סונגאי ניפה שבמלזיה. ניפה התגלה לראשונה בשנת 1999. מקור ההדבקות הוא באכילת מזון נגוע, שזוהם על ידי עטלפי פירות. הנגיף מדבק גם בין בני אדם, בעיקר בסביבה כמו בית חולים, שבה יש חשיפה לנוזלי גוף מדבקים. על פי נתוני משרד החקלאות, מספטמבר 1998 עד אפריל 1999 נפגעו 265 אנשים מהנגיף, מתוכם 105 נפטרו מהמחלה. על פי נתוני הקואליציה לחידושים ומוכנות נגד מגפות, שהתכנסה במסגרת הפורום הכלכלי העולמי, 196 בני אדם מתו כתוצאה מהנגיף מאז שנת 2001 ועד לשנת 2017. במהלך חודש מאי 2018 דווח בהודו על מספר מקרים, בהם אנשים נדבקו מהנגיף ומתו. ארגון הבריאות העולמי שם את הנגיף בקדמת המחקר המדעי שלו והזהיר מפריצת מגפה. מדיה וקבצים בנושא Henipavirus בוויקישיתוף Henipavirus, באתר NCBI (באנגלית) Henipavirus, באתר האנציקלופדיה של החיים (באנגלית) Henipavirus, באתר GBIF (באנגלית) קטגוריית :"ניפה" באתר ארגון הבריאות העולמי המחלות שמדענים אומרים שאנחנו באמת צריכים לפחד מהן, באתר וואלה, 23 בינואר 2017 מחלת ניפה Nipah virus, באתר משרד החקלאות, ‏מרץ-יוני 2004 Nurse Dies of Nipah Virus While Treating Outbreak in India, Time, ‏22 במאי 2018 (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
אלכסנדר צ'רנין

אלכסנדר צ'רנין (ברוסית: Александр Чернин‏; נולד ב-6 במרץ 1960, חרקוב, ברית המועצות (כיום אוקראינה)) הוא שחמטאי יהודי-אוקראיני-הונגרי בדרגת רב אמן. משנת 1992 הוא בעל אזרחות הונגרית. אלכסנדר צ'רנין נולד בחרקוב. בשנת 1979 באליפות העולם לנוער הוא סיים במקום השני. הוא זכה באליפות אירופה לנוער של שנת 1980. החל משנת 1985 הוא היה משתתף באליפות ברית המועצות בשחמט ובשנת 1985 זכה במקום השני (ניצח את מיכאיל גורביץ' לאחר משחק נוסף). בשנת 1985 צ'רנין השתתף בתחרות בינאזורית (שלב מתקדם של העפלה למשחק על התואר מול אלוף העולם) וסיים אותו במקומות 4–5. כתוצאה מכך הוא העפיל לתחרות המועמדים אותה סיים במקומות 8–9. בשנת 1985 הוענקה לצ'רנין דרגת רב אמן. צ'רנוב היה חבר בנבחרת ברית המועצות שזכתה באליפות העולם בשחמט לנבחרות בשנת 1985 (זכה גם במדליה אישית). בשנות ה-80 של המאה ה-20 צ'רנין ניצח במספר תחרויות בינלאומיות. בשנת 1990 הוא ניצח בתחרות השחמט בדורטמונד. לאחר התפרקות ברית המועצות צ'רנין היגר להונגריה. הוא היה חבר נבחרת הונגריה באולימפיאדת השחמט ובאליפות אירופה לנבחרות. צ'רנין זכה גם באליפות הונגריה בשחמט. החל מתחילת המאה ה-21 צ'רנין מתרכז בעיקר מאימון, בין תלמידיו היה פביאנו קרואנה. צ'רנין כתב מספר ספרי שחמט (בחלקו תוך שיתוף פעולה עם לב אלבורט). בין השנים 1994 ל-1996 השתתף צ'רנין ב-2 אולימפיאדות שחמט: מדיה וקבצים בנושא אלכסנדר צ'רנין בוויקישיתוף אלכסנדר צ'רנין, באתר צ'סגיימס (באנגלית) אלכסנדר צ'רנין, באתר פיד"ה (באנגלית) Csernyin, Alexander - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
פרוספקציה

פְּרוֹסְפֶקְצְיָה היא, השלב הראשון בניתוח גאולוגי של תא שטח חדש, בו מתבצע חיפוש פיזי אחר מינרלים, מאובנים, מתכות יקרות ומחצבים נוספים. פרוספקציה היא גרסה מדודה ומצומצמת של התהליך המלא של חיפוש אחר מינרלים, שלרוב מתבצע באופן מאורגן ומצריך מאמצים ומשאבים רבים המושקעים על ידי חברות מסחריות גדולות המחפשות אחר מחצבים. בניגוד לדרך המסחרית, פרוספקציה נעשית לרוב בהליכה או ברכיבה על סוס וכוללת פעולות של סינון בעזרת קערה וכלים מתאימים, וביצוע מחקר אחר מחשוף הסלעים (החלקים החשופים של הסלעים) במטרה למצוא סימן לקיום מינרלים. מכושי חיפוש משמשים לגירוד סלעים לצורך בדיקת דגימות קטנות. באזורים מסוימים, הפרוספקטור (האדם המחפש אחר מחצבים יקרים הנמצאים בטבע) חייב להצהיר על פעולותיו בטרם ביצוע תהליך הפרוספקציה, זאת על ידי הקמת עמדות עם כרזות מתאימות בארבע הפינות של השטח הרצוי המצהירות על כוונותיו לפני שהוא לוקח דגימות, אין דרישה כזאת בכל מקום. השיטות המסורתיות כוללות סריקה בכפרים, קרקעית נחלים, קווי רכס וגבעות, לרוב בהישענות על הידיים והברכיים תוך חיפוש אחר סימני מינרלים במחשופי סלעים. ברגע שיש היתכנות לקיום מינרלים באזור, מתחילה העבודה האינטנסיבית הכוללת אתי חפירה, מסננות, תעלות מים וסכרים. במקרה של זהב, זרמי המים יועברו דרך כלים מתאימים, בהם יתבצע תהליך של סינון בו המים יאפשרו לזהב (הכבד) לשקוע ולשאר העפר והחול לצוף ולהישפך חזרה אל הנהר, מה שיאפשר לאסוף את הזהב שנשאר. במקרה של מתכות זולות, תבוצע פעולת החציבה בידיים ובמהלכה תופרד המתכת מהסלע. technology/prospect פרוספקציה, באתר אנציקלופדיה בריטניקה (באנגלית) ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
ורה קונסטנטינובנה, הנסיכה הגדולה של רוסיה

ורה קונסטנטינובנה, הנסיכה הגדולה של רוסיה (ברוסית: Вера Константиновна; ‏16 בפברואר 1854 - 11 באפריל 1912, הייתה בתו של קונסטנטין ניקולאייביץ', הנסיך הגדול של רוסיה ואשתו של אויגן, דוכס וירטמברג. הנסיכה ורה קונסטנטינובנה נולדה ב-16 בפברואר 1854 בסנקט פטרבורג, לקונסטנטין ניקולאייביץ', הנסיך הגדול של רוסיה, בנו השני של ניקולאי הראשון, קיסר רוסיה, ולאלכסנדרה, נסיכת סקסוניה-אלטנבורג, בתם של יוזף, דוכס סקסוניה-אלטנבורג ואמליה, דוכסית וירטמברג. בשנת 1861 עברה משפחתה לוורשה, שם מונה אביה למושל פולין, ובשנת 1863 נשלחה ורה לדודיה קרל, נסיך הכתר של וירטמברג ואולגה ניקולאייבנה, הנסיכה הגדולה של רוסיה, בשל התקפי הזעם האלימים שהיו לה, ובשנת 1870 הם אימצו אותה רשמית כבתם. ב-4 במאי 1874 התחתנה ורה עם אויגן, דוכס וירטמברג, ממנו נולדו לה 3 ילדים. בשנת 1877 מת בעלה במפתיע, אולם ורה החליטה להמשיך להתגורר בווירטמברג. בשל קוצר הראייה הקיצוני שהיה לה הסתובבה ורה בקביעות עם משקפיים עגולים, שהפכו לבדיחה בקרב בני משפחתה. ורה אהדה את התרבות והמורשת הגרמנית, ובשנת 1909 אף המירה את דתה ללותרניזם. באוקטובר 1911 היא סבלה משבץ מוחי, וב-11 באפריל 1912 היא מתה בשטוטגרט כתוצאה מאי ספיקת כליות. ב-4 במאי 1874 התחתנה ורה עם אויגן, דוכס וירטמברג, ממנו נולדו לה 3 ילדים: קרל אויגן, דוכס וירטמברג (1875) אלזה, דוכסית וירטמברג (1936-1876), התחתנה עם אלברכט, נסיך שאומבורג-ליפה אולגה, דוכסית וירטמברג (1932-1876), התחתנה עם מקסימיליאן, נסיך שאומבורג-ליפה מדיה וקבצים בנושא ורה קונסטנטינובנה, הנסיכה הגדולה של רוסיה בוויקישיתוף
יחסי אינדונזיה–ירדן

יחסי אינדונזיה–ירדן הם היחסים הדיפלומטיים שבין רפובליקת אינדונזיה לבין ממלכת ירדן. היחסים הדיפלומטיים בין המדינות כוננו בשנת 1950. מאז, המדינות מקיימות מערכת יחסים חמה שכוללת מגוון שיתופי פעולה בתחומי המסחר והכלכלה. בחודש יוני 2009, ממשלת אינדונזיה וירדן חתמו על הסכם בדבר מהגרי העבודה בירדן. ישנם כ-30 אלף מהגרי עבודה העובדים במגזר הפורמלי והבלתי פורמלי בירדן. המלך עבדאללה בן אל חוסיין ביקר בג'קרטה ב-26 בפברואר 2014, שם נפגש עם נשיא אינדונזיה. במהלך המפגש, שתי המדינות הביעו עניין בשיתוף פעולה בתעשייה הביטחונית. בשנת 2016, שווי הסחורה שיוצאה מאינדונזיה לירדן הייתה 115 מיליון דולר אמריקאי והיא כללה עץ לבוד, פסטה, שמן דקלים ועוד. באותה שנה, שווי הסחורה שיוצאה מירדן לאינדונזיה הייתה 258 מיליון דולר אמריקאי והיא כללה דשני אשלגן ופוספטים. בשנת 2015, שווי הסחורה שיוצאה מאינדונזיה לירדן הייתה 94.1 מיליון דולר אמריקאי והיא כללה עץ לבוד, מרגרינה, סבון, מכוניות ועוד. באותה שנה, שווי הסחורה שיוצאה מירדן לאינדונזיה הייתה 139 מיליון דולר אמריקאי והיא כללה בעיקר פוספטים. אינדונזיה מיוצגת בירדן על ידי שגרירות שהיא מחזיקה בעמאן, בירת ירדן. ירדן מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. Post, The Jakarta. "King of Jordan to meet with SBY in Jakarta on Wednesday". The Jakarta Post (באנגלית). נבדק ב-2018-05-22. Post, The Jakarta. "RI and Jordan sign MOU on migrant workers". The Jakarta Post (באנגלית). נבדק ב-2018-05-22. Products that Indonesia exports to Jordan (2016), The Observatory of Economic Complexity (באנגלית) (ארכיון) Products that Indonesia imports from Jordan (2016), The Observatory of Economic Complexity (באנגלית) (ארכיון) Products that Indonesia exports to Jordan (2015), The Observatory of Economic Complexity (באנגלית) (ארכיון) Products that Indonesia imports from Jordan (2015), The Observatory of Economic Complexity (באנגלית) (ארכיון) "Embassy of Indonesia in Amman, Jordan - Embassy WorldWide". Embassy WorldWide (באנגלית בריטית). נבדק ב-2018-05-22. "Embassy of the Hashemite Kingdom of Jordan in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-05-22.
בתוך נייר עיתון

בתוך נייר עיתון הוא שיר עברי של להקת טיפקס משנת 1992. מילות השיר נכתבו על ידי סולן הלהקה, קובי אוז, ללחן מרוקאי עממי, והוא נחשב לאחד מלהיטיה הגדולים. השיר יצא לאור בשנת 1993 ונכלל באלבומה השני של טיפקס, "האחרון בעשירון התחתון". מילות השיר נכתבו ללחן מרוקאי עממי. אוז, שעבד בעברו כקלידן עם להקת שפתיים, חיבר את המילים לקטע ממחרוזת שירים במרוקאית שנקראה "ווחא תמשי לשפיטר" בביצועה של להקת שפתיים. "בתוך נייר עיתון" נחשב לאחד מלהיטיה הגדולים של הלהקה. לדברי קובי אוז, כשיצא השיר הוא לא זכה להשמעות רבות ברדיו; רק כעבור כמה חודשים, לאחר שהלהקה הוציאה וידאו קליפ לשיר, הוא שודר פעמים רבות בשידורי הניסיון של ערוץ 2 והפך ללהיט ומאוחר יותר משרד החינוך הכניס את השיר לתוכנית הלימודים בשיעורי ספרות וחינוך. השיר מתאר מציאות של עוני ואנשים שהחברה מתעלמת מהם, והם הופכים לנתונים בסטטיסטיקה שמופיעה בעיתונים. אף שמילות השיר הן מילות מחאה, מנגינת השיר רקידה ושמחה. אוז סיפר על השיר: אני לא יכול להסתובב כמעט 'על אזרחי'[,] תמיד אני מרגיש איכשהו 'בתפקיד'. יש לי איזו חוויה כפרית כזו תל אביבית. יש לי דף גמרא בבוקר ואז אני הולך לפה ולשם ברגל ומדי פעם מגיע לי איזה שיר לראש. ואז אני מקליט אותו לתוך הטלפון, משמיע אותו לחברים ושואל אם הם מכירים אותו. אם הם לא מכירים אותו כנראה שהוא חדש. זה כמו שנתקע לך שיר מהרדיו כבר חדש. כדי שלא תהיה לי השראה בכלל ואוכל להרגיש חופשי, אני שומע חדשות באוזניות וכל ההשראה עפה לי ואני מרגיש אזרח מהשורה, אדם חופשי. ואז חשבתי לעצמי בוא נכתוב שיר שהוא כמו מבזק חדשות הכי מטורף בעולם, שהוא כמו מין חד־גדיא כזה שלא נגמר, שיש בו את כל המצוקות שלנו, אבל סוריאליסטי לאללה, ובסוף יצא ריאליסטי. את וידאו הקליפ לשיר ביימו בועז ויורם טל. בחלקו הוא צולם בשחור-לבן. בשנת 2004 ביצעו צביקה הדר, אתי וקנין, חנה גור והראל מויאל גרסת כיסוי לשיר במסגרת התכנית "כוכב נולד" (ובהמשך ביצע הראל מויאל בהופעותיו את השיר). במרץ 2021 ביצע צוות השחקנים של "זהו זה" גרסת כיסוי לשיר במסגרת הביצוע השבועי לשיר ישראלי מוכר. חברי טיפקס: קובי אוז: שירה, קולות, קלידים רמי יוסיפוב: גיטרה אקוסטית, גיטרה חשמלית, מנדולינה, קולות גל פרמן: גיטרה בס אורחים: אלי אוליאל: תופים אילן לקפיש: אקורדיון אבינועם מרטון ופזית נוני: קולות שמוליק נויפלד: הפקת שירה סרטון השיר "בתוך נייר עיתון" באתר יוטיוב מילות השיר "בתוך נייר עיתון" באתר שירונט דויד פרץ, ניתוח השיר 'בתוך נייר עיתון', באתר "תרבות•il" שי להב, מזרחית ואשכנזית בקריוקי: טיפקס זו ישראל, באתר ynet, 26 באוגוסט 2014. קובי אוז, מסע בין שירים, מגזין המושבות, 18 במאי 2017. חזרות בחדר בשדרות: תחנות תרבות עם להקת טיפקס, nrg‏, 29 במאי 2017. אסף צבי, ‏משדרות לקיסריה, באתר דבר העובדים בארץ ישראל, 10 בספטמבר 2016. קובי אוז, סולן "טיפקס": "אנחנו כמו הילדים של 'כוורת' ו'שפתיים' ביחד", באתר מעריב אונליין, 25 באוגוסט 2016 "אנשים מגולגלים בתוך נייר עיתון": זהו זה עושים טיפקס, באתר "סרוגים", 11 במרץ 2021 טיפקס, "האחרון בעשירון התחתון", הד ארצי, 1993.
אויגן, דוכס וירטמברג (1846–1877)

אויגן, דוכס וירטמברג (בגרמנית: Eugen Herzog von Württemberg; ‏20 באוגוסט 1846 – 27 בינואר 1877), היה נסיך גרמני מבית וירטמברג. אויגן נולד ב-20 באוגוסט 1846 בביקבורג, לאויגן, דוכס וירטמברג ולמתילדה, נסיכת שאומבורג-ליפה, בתם של גאורג וילהלם, נסיך שאומבורג-ליפה ואידה, נסיכת ולדק ופירמונט. אויגן גדל בבאד קרלסרוהה, ולאחר מכן למד באוניברסיטת טיבינגן. בשנת 1866 התגייס אויגן לצבא ממלכת וירטמברג ושירת ברגימנט הפרשים ה-3, ואף לחם עמו במהלך מלחמת אוסטריה–פרוסיה. לאחר מכן הוא שהה תקופה בפריז יחד עם דודו וילהלם, דוכס וירטמברג, ובין השנים 1868–1869 הוא ביקר בארצות הברית. במהלך מלחמת צרפת–פרוסיה לחם אויגן בקרבות השונים, ובשנת 1871 הועלה לדרגת ריטמייסר. בשנת 1874 הוא הועלה לדרגת מיור, ובשנת 1876 מונה למפקד גדוד ברגימנט ההוסארים ה-11 (וסטפאליה ה-2) בדיסלדורף. ב-27 בינואר 1877 מת אויגן במפתיע, ובעת מותו היה השני בסדר הירושה לממלכת וירטמברג, לאחר וילהלם, נסיך הכתר של וירטמברג. ב-15 ביולי 1843 התחתן אויגן עם ורה קונסטנטינובנה, הנסיכה הגדולה של רוסיה, בתם של קונסטנטין ניקולאייביץ', הנסיך הגדול של רוסיה ואלכסנדרה, נסיכת סקסוניה-אלטנבורג, ממנה נולדו לו 3 ילדים: קרל אויגן, דוכס וירטמברג (1875) אלזה, דוכסית וירטמברג (1936-1876), התחתנה עם אלברכט, נסיך שאומבורג-ליפה אולגה, דוכסית וירטמברג (1932-1876), התחתנה עם מקסימיליאן, נסיך שאומבורג-ליפה מדיה וקבצים בנושא אויגן, דוכס וירטמברג בוויקישיתוף אויגן, דוכס וירטמברג
יחסי אוסטרליה – קוריאה הצפונית

יחסי אוסטרליה–קוריאה הצפונית הם היחסים הדיפלומטיים הרשמיים שבין הקהילייה של אוסטרליה לבין הרפובליקה הדמוקרטית העממית של קוריאה. אוסטרליה וקוריאה הצפונית כוננו את יחסיהן בשנת 1974. קוריאה הצפונית פתחה את שגרירותה בקנברה, אוסטרליה בדצמבר 1974, ואוסטרליה פתחה את שגרירותה בפיונגיאנג ב-30 באפריל 1975. היחסים בין שתי המדינות נותקו על ידי קוריאה הצפונית, שנה בלבד לאחר שכוננו, על ידי קוריאה הצפונית. היא החזירה את צוות השגרירות שיושב באוסטרליה וסילקה את כל האוסטרלים שיושבים בפיונגיאנג. החל משנת 1975 עד לשנות התשעים המוקדמות, ניהלה אוסטרליה עם קוריאה הצפונית יחסים מוגבלים בלבד. אפילו היחסים המוגבלים שהיו בין שתי המדינות נותקו ב-1993 לאחר המשבר האטומי שהיה בחצי האי הקוריאנה באותה השנה. היחסים חודשו בשנות התשעים המאוחרות לאחר סדרת פגשות חסויה ולא רשמית. הביקורים הרשמיים הראשונים בין שתי המדינות התנהלו באותן השנים - שנות התשעים המאוחרות. כיום מנהלת אוסטרליה קו אנטי צפון-קוריאני בהצבעות ובדיונים באומות המאוחדות עקב ההפרה הבוטה של זכויות האדם שנעשית בקוריאה. עם זאת, שתי המדינות שמרו על קשריהן הרשמיים. קוריאה הצפונית יוצגה בעבר באוסטרליה בדרג השגרירות באמצעות שגרירות שהיא החזיקה בקנברה, בירת המדינה. השגרירות נסגרה בשנת 2008 ומאז מיוצגת המדינה באוסטרליה באמצעות שגרירותה המצויה בג'קרטה, בירת אינדונזיה. אוסטרליה אינה מיוצגת בקוריאה הצפונית באף דרג, הן בדרג השגרירות והן בדרג הקונסולרי. השגרירות המייצגת שלה בקוריאה הצפונית היא זו המצויה בסיאול, בירת קוריאה הדרומית. מדיה וקבצים בנושא יחסי אוסטרליה – קוריאה הצפונית בוויקישיתוף Democratic People's Republic of Korea (North Korea) country brief, מחלקת החוץ והסחר של הקהילייה של אוסטרליה North Korea Embassy in Australia
חצי האי ברמל

חצי האי ברמל (באנגלית: Bermel Peninsula) הוא חצי אי הררי הממוקם בין מפרץ סולברג ומפרצון מובילאויל בחוף באומן בארץ גרהאם שבאנטארקטיקה. חצי האי מתנשא לגובה של 1,670 מטרים מעל פני הים (בפסגות בואודיץ'). בחצי האי מצויות פסגת יול, הר וילסון, פסגת קמפבל, נקודת וסקונטי, מעבר וילסון, פסגות רוק פייל, מצוק מיודה ונקודת רוק פייל. חצי האי צולם ונחקר מן האוויר על ידי סר יוברט וילקינס בשנת 1928, ועל ידי לינקולן אלזוורת' בשנת 1935. חצי האי מופה על ידי ו. ל. ג. ג'וארג בשנת 1937, בהתבסס על התצלומים שצילם אלזוורת'. במסגרת התוכנית האנטארקטית של ארצות הברית נסקר ומופה חצי האי (באמצעות סקרי שטח) בין השנים 1939–1941. משלחת החקר קראה לאזור "ערמת הסלעים" ("The Rock Pile" או "Rock Pile Point" - "רוק פייל") בשל צורת הפסגות. בשנת 1947 אישרה הוועדה המייעצת לשמות אנטארקטיים את השם כשם רשמי וקראה לחצי האי "חצי האי רוק פייל". לימים בוטלה ההחלטה, וחצי האי נותר בלא שם עד שנת 1993, עת שהוועדה המייעצת לשמות אנטארקטיים של בריטניה הציעה לקרוא לאי על שם פיטר פ. ברמל ( Peter F. Bermel), חבר הוועדה המייעצת לשמות אנטארקטיים של ארצות הברית (כיהן כחבר בין השנים 1979–1994), שהיה יו"ר הוועדה המייעצת לשמות אנטארקטיים באותה עת (כיהן כיו"ר בין השנים 1993–1994). חצי האי ברמל באתר הסקר הגאולוגי של ארצות הברית תחזית מזג אוויר עדכנית עבור חצי האי ברמל לפי גבהים שעות זריחת ושקיעת השמש והירח בחצי האי ברמל מידע גאוגרפי מידע גאוגרפי והיסטורי
יחסי אינדונזיה–כווית

יחסי אינדונזיה–כווית הם היחסים הדיפלומטיים שבין רפובליקת אינדונזיה לבין מדינת כווית. היחסים הדיפלומטיים הרשמיים בין אינדונזיה לכווית כוננו ב-28 בפברואר 1968. היחסים בין המדינות מבוססים בעיקר על תחומי הכלכלה והמסחר ובעיקר בתחום האנרגיה ומשאבי האנוש. שתי המדינות חברות בארגון לשיתוף הפעולה האסלאמי וארגון המדינות הבלתי-מזדהות. ב29-30 באפריל 2006, נשיא אינדונזיה ביקר בכווית וזכה לביקורו של ראש ממשלת כווית, בשנת 2012, אוכלוסיית העובדים המהגרים מאינדונזיה שעובדים בכווית הוערכה בכ-16,574. בשנת 2016, שווי הסחורה שיוצאה מאינדונזיה לכווית הייתה 204 מיליון אמריקאי והיא כללה עץ לבוד, מכוניות, פירות טרופים ועוד. באותה שנה, שווי הסחורה שיוצאה מכווית לאינדונזיה הייתה 303 מיליון דולר אמריקאי והיא כללה גזי נפט, פוספטים, נפט מזוקק ועוד. בשנת 2015, שווי הסחורה שיוצאה מאינדונזיה לכווית הייתה 233 מיליון דולר אמריקאי והיא כללה מכוניות, נייר מצופה, מחשבים ועוד. באותה שנה, שווי הסחורה שיוצאה מכווית לאינדונזיה הייתה 126 מיליון דולר אמריקאי והיא כללה מוצרי פוספטים ועוד. כווית מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת בכווית על ידי שגרירות שהיא מחזיקה בצפת. KBRI Kuwait City - Hubungan Bilateral Indonesia - Kuwait, www.kemlu.go.id (באנגלית) (ארכיון) 1,982 מהם עובדים במגזר הפורמלי, בעוד שרובם - 14,592 עובדים - עובדים במגזר הבלתי פורמלי כעוזרים ביתיים. "Kuwait Butuh 2.000 TKI Formal, Berminat? | Republika Online". Republika Online. נבדק ב-2018-05-22. Products that Indonesia exports to Kuwait (2016), The Observatory of Economic Complexity (באנגלית) (ארכיון) Products that Indonesia imports from Kuwait (2016), The Observatory of Economic Complexity (באנגלית)(הקישור אינו פעיל) Products that Indonesia exports to Kuwait (2015), The Observatory of Economic Complexity (באנגלית) (ארכיון) Products that Indonesia imports from Kuwait (2015), The Observatory of Economic Complexity (באנגלית) "Embassy of Kuwait in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-05-22. "Embassy of Indonesia in Safat, Kuwait - Embassy WorldWide". Embassy WorldWide (באנגלית בריטית). נבדק ב-2018-05-22.
הר פאוול (יוטה)

הר פאוול (באנגלית: Mount Powell) הוא הר בהרי יואינטה שבצפון מזרח מדינת יוטה שבארצות הברית. גובהו של ההר 4,005 מטרים מעל פני הים, והוא מתנשא לגובה של 256 מטרים מעל סביבתו. ההר הוא ההר ה-13 בגובהו במדינת יוטה. ההר נמצא בשטח שמורת הטבע הי יואינטאס, ובשטח היער הלאומי אשלי. ההר נקרא על שם ג'ון וסלי פאוול, מנהל הסקר הגאולוגי של ארצות הברית, שהיה הראשון שחקר וסקר אזור זה בשנת 1968. • Steve Mann, Rhett Olson, 100 Hikes in Utah, P 39 • William T. Parry, Geology of Utah's Mountains, Peaks, and Plateaus הר פאוול באתר הסקר הגאולוגי של ארצות הברית הר פאוול באתר peakbagger הר פאוול באתר summitpost תמונה של הר פאוול לפי מקור אחר גובה ההר 4,009 מטרים מעל פני הים מידע גאוגרפי והיסטורי מידע גאוגרפי על התנשאות רשימת הרי יוטה לפי גובהם לפי מקור אחר, הר פאוול הוא ההר ה-12 בגובהו במדינת יוטה
אויגן, דוכס וירטמברג (1788–1857)

אויגן, דוכס וירטמברג (בגרמנית: Eugen Herzog von Württemberg; ‏8 בינואר 1788 - 16 בספטמבר 1857), היה נסיך גרמני מבית וירטמברג. אויגן נולד ב-8 בינואר 1788 בעיר אלס שבתחומי ממלכת פרוסיה, לאויגן, דוכס וירטמברג ולואיזה, נסיכת שטולברג-גדרן, בתם של כריסטיאן קרל, נסיך שטולברג-גדרן ואלאונורה, רוזנת רויס-לובנשטיין. בצעירותו הוא עבר להתגורר ברוסיה, ואף התגייס לצבא האימפריה הרוסית, וטיפח בו קריירה מרשימה. בשנת 1805 הוא כבר הועלה לדרגת גנרל, ובשנים 1806–1807 הוא לחם נגד הצרפתים במזרח פרוסיה, ובשנת 1810 במערכה כנגד האימפריה העות'מאנית. בשנת 1812 הוא היה מפקד הדיוויזיה ה-4 בקורפוס ה-2 תחת פיקודו של מיכאיל ברקלאי דה טולי, ובמהלך הפלישה הצרפתית לרוסיה הוא לחם בקרבות בורודינו וקרסנוי. במהלך מלחמת הקואליציה השישית הוא נלחם בקרבות ליצן, באוצן, דרזדן ולייפציג. בשנת 1828 הוא פיקד על הקורפוס הרוסי ה-7 במלחמת רוסיה-טורקיה (1828-1829), ולאחר חוזה אדריאנופול פרש מהצבא. ב-16 בספטמבר 1857 מת אויגן בבאד קרלסרוהה, והוא בן 69 שנים. ב-21 בינואר 1817 התחתן אויגן עם מתילדה, נסיכת ולדק ופירמונט, בתם של גאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, ממנה נולדו לו 3 ילדים: מריה, דוכסית וירטמברג (1818–1888), התחתנה עם קרל השני, רוזן הסן-פיליפסטאל אויגן, דוכס וירטמברג (1820–1875), התחתן עם מתילדה, נסיכת שאומבורג-ליפה וילהלם אלכסנדר, דוכס וירטמברג (1825) בשנת 1827 התחתן אויגן עם הלנה, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט, ממנה נולדו לו 3 ילדים: וילהלם, דוכס וירטמברג (1828–1896) אלכסנדרינה מתילדה, דוכסית וירטמברג (1829–1913) ניקולאס, דוכס וירטמברג (1833–1903), התחתן עם וילהלמינה, דוכסית וירטמברג אגנס, דוכסית וירטמברג (1835–1886), התחתנה עם היינריך הארבעה עשר, נסיך רויס הקו הצעיר מדיה וקבצים בנושא אויגן, דוכס וירטמברג בוויקישיתוף
יחסי אינדונזיה–לבנון

יחסי אינדונזיה–לבנון הם היחסים הדיפלומטיים שבין רפובליקת אינדונזיה לבין הרפובליקה הלבנונית. היחסים בין המדינות כוננו מיד לאחר שלבנון הכירה בעצמאות אינדונזיה, ב-29 ביולי 1947. היחסים הרשמיים בין המדינות כוננו ב-1950. באותה השנה, ממשלת אינדונזיה הקימה את שגרירותה בביירות, אך היא נסגרה בשנת 1976 בשל מלחמת האזרחים הלבנונית. ב-1995, לבנון הקימה את שגרירותה בג'קרטה. ב-1996, אינדונזיה הקימה את שגרירותה מחדש יחד עם קונסוליה כללית בטריפולי. בשנת 2016, שווי הסחורה שיוצאה מאינדונזיה ללבנון הייתה 109 מיליון דולר אמריקאי והיא כללה מכוניות, עץ לבוד, מרגרינה, שמן דקלים ועוד. באותה שנה, שווי הסחורה שיוצאה מלבנון לאינדונזיה הייתה 1.64 מיליון דולר אמריקאי והיא כללה בעיקר חוברות. בשנת 2014, שווי הסחורה שיוצאה מאינדונזיה ללבנון הייתה 99.1 מיליון דולר אמריקאי והיא כללה מכוניות, ערכות קפה ותה, שמן דקלים ועוד. באותה שנה, שווי הסחורה שיוצאה מלבנון לאינדונזיה הייתה 3.81 מיליון דולר אמריקאי והיא כללה נייר ממוחזר, חוברות ועוד. לבנון מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת בלבנון על ידי קונסוליה כללית בטריפולי ועל ידי שגרירות בביירות, בירת לבנון. יחסי המדינות, באתר השגרירות האינדונזית (ארכיון) Products that Indonesia exports to Lebanon (2016), The Observatory of Economic Complexity (באנגלית) (ארכיון) Products that Indonesia imports from Lebanon (2016), The Observatory of Economic Complexity (באנגלית) (ארכיון) Products that Indonesia exports to Lebanon (2014), The Observatory of Economic Complexity (באנגלית)(הקישור אינו פעיל) Products that Indonesia imports from Lebanon (2014), The Observatory of Economic Complexity (באנגלית) (ארכיון) "Embassy of Lebanon in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-05-22. "Honorary Consulate of Indonesia in Tripoli, Lebanon - Embassy WorldWide". Embassy WorldWide (באנגלית בריטית). נבדק ב-2018-05-22. "Embassy of Indonesia in Baabda, Lebanon - Embassy WorldWide". Embassy WorldWide (באנגלית בריטית). נבדק ב-2018-05-22.